17ರ ಹುಡುಗಿ ಮೇಲೆ ಅತ್ಯಾಚಾರವೆಸಗಿದ ಪೊಲೀಸ್ ಅರೆಸ್ಟ್

ಮುಂಬೈ: ಹೋಟೆಲ್‍ವೊಂದರಲ್ಲಿ 17 ವರ್ಷದ ಹುಡುಗಿ ಮೇಲೆ ಪೊಲೀಸ್ ಸಬ್ ಇನ್ಸ್‌ಪೆಕ್ಟರ್‌ ಅತ್ಯಾಚಾರವೆಸಗಿರುವ ಘಟನೆ ಮಹಾರಾಷ್ಟ್ರದ ಅಮರಾವತಿ ಜಿಲ್ಲೆಯಲ್ಲಿ ನಡೆದಿದೆ.

ಆರೋಪಿ ಪೊಲೀಸ್ ಹಾಗೂ ಹುಡುಗಿ ಇಬ್ಬರು ಒಂದೇ ಗ್ರಾಮದವರಾಗಿದ್ದು, ಪರಸ್ಪರ ಪರಿಚಯ ಹೊಂದಿದ್ದರು. ನಾಗ್ಪುರದಲ್ಲಿ ಪೇಯಿಂಗ್ ಗೆಸ್ಟ್ ಆಗಿ ಹುಡುಗಿ ವಾಸಿಸುತ್ತಿದ್ದಳು. ಜುಲೈ 13 ರಂದು ಈ ಘಟನೆ ನಡೆದಿದ್ದು, ಆರೋಪಿ ಹುಡುಗಿಯನ್ನು ನಗರದ ಹೊರಗೆ ಕಾರ್ ರೈಡಿಂಗ್‍ಗೆ ಕರೆದೊಯ್ದಿದ್ದನು. ಈ ವೇಳೆ ಆಕೆಗೆ ಮದ್ಯವನ್ನು ಕುಡಿಸಿ ನಂತರ ಹೋಟೆಲ್ ರೂಂ ಬುಕ್ ಮಾಡಿ ಹುಡುಗಿ ಮೇಲೆ ಅತ್ಯಾಚಾರವೆಸಗಿ ಜೀವ ಬೆದರಿಕೆಯೊಡ್ಡಿದ್ದಾನೆ.

ಡಿಐಜಿ ಆಂಟಿ-ನಕ್ಸಲ್ ಕಾರ್ಯಾಚರಣೆಯ ಕಚೇರಿಗೆ ಪೊಲೀಸ್ ಅನ್ನು ಲಗತ್ತಿಸಲಾಗಿತ್ತು. ಆದರೆ ನಾಗ್ಪುರದ ಸೀತಾಬುಲ್ಡಿಯಲ್ಲಿ ಬಾಲಕಿ ಮೇಲೆ ಅತ್ಯಾಚಾರ ಎಸಗಿದ ಆರೋಪದಡಿ ಇದೀಗ ಆರೋಪಿಯನ್ನು ಬಂಧಿಸಲಾಗಿದೆ ಎಂದು ಅಧಿಕಾರಿಗಳು ತಿಳಿಸಿದ್ದಾರೆ. ಇದನ್ನೂ ಓದಿ: ಹೆದ್ದಾರಿಯಲ್ಲಿ ಮಹಿಳೆಯ ಟ್ರಕ್ ಸವಾರಿ – ಲೇಡಿ ಡ್ರೈವರ್‌ಗೆ ಸಲಾಂ ಅಂದ ನೆಟ್ಟಿಗರು

ಘಟನೆ ಕುರಿತಂತೆ ಬಾಲಕಿಯ ಪೋಷಕರು ಪೊಲೀಸರಿಗೆ ದೂರು ನೀಡಿದ್ದು, ಐಪಿಸಿಯ ಸೆಕ್ಷನ್ 363 (ಅಪಹರಣ), 376 (ಅತ್ಯಾಚಾರ) ಮತ್ತು ಇತರ ಸಂಬಂಧಿತ ನಿಬಂಧನೆಗಳು ಮತ್ತು ಲೈಂಗಿಕ ಅಪರಾಧಗಳಿಂದ ಮಕ್ಕಳ ರಕ್ಷಣೆ (ಪೋಕ್ಸೊ) ಕಾಯ್ದೆಯಡಿ ಪ್ರಕರಣ ದಾಖಲಿಸಲಾಗಿದೆ. ಇದನ್ನೂ ಓದಿ: 7,500 ಭಾರತೀಯ ಸೈನಿಕರಿಗೆ ಆಭರಣ ಸಂಸ್ಥೆಯಿಂದ ಉಂಗುರ ಗಿಫ್ಟ್

Live Tv
[brid partner=56869869 player=32851 video=960834 autoplay=true]